**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՆՈՅԵՄԲԵՐԻ 5-Ի № 1282-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. ՀՀ արդարադատության նախարարություն** | **16.08.2021 թ.** |
| **№ /27.4/25082-2021**  |
| .«Հայաստանի Հանրապետության կառավարության 2015 թվականի նոյեմբերի 5-ի № 1282-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի վերաբերյալ առարկություններ չունենք: |  **Ընդունվել է** |
| **2. ֆինանսների նախարարություն** | **17.08.2021 թ.** |
| **№ 01/8-3/12913-2021** |
| Ի կատարումն ՀՀ վարչապետի 11.08.2021 թվականի N02/11.3/27278-2021 հանձնարարականի, քննարկելով «Հայաստանի Հանրապետության կառավարության 2020 թվականի հուլիսի 2-ի N1096-Ն որոշման մեջ փոփոխություն կատարելու մասին» ՀՀ կառավարության որոշման նախագիծը (այսուհետ Նախագիծ 1), «Հայաստանի Հանրապետության կառավարության 2015 թվականի օգոստոսի 13-ի N925-Ն որոշման մեջ փոփոխություններ կատարելու մասին» ՀՀ կառավարության որոշման նախագիծը (այսուհետ Նախագիծ 2) և «Հայաստանի Հանրապետության կառավարության 2015 թվականի նոյեմբերի 5-ի N1282-Ն որոշման մեջ փոփոխություն կատարելու մասին» ՀՀ կառավարության որոշման նախագիծը (այսուհետ Նախագիծ 3), հայտնում ենք հետևյալը.Նախագիծ 2-ով նախատեսվում է ավելացնել օլիմպիական խաղերի և շախմատի համաշխարհային օլիմպիադայի չեմպիոնների և մրցանակակիրների պատվովճարի չափերը, իսկ Նախագիծ 3-ով՝ օլիմպիական խաղերում1-3-րդ տեղերը գրաված մարզիկներին, հավաքական թիմերի մարզիչներին և բժիշկներին շնորհվող դրամական մրցանակների չափերը (Նախագծերի հիմնավորումների մեջ նշված է, որ վերջիններիս ընդունումը կարող է հանգեցնել ՀՀ պետական բյուջեի ծախսերի ավելացմանը, սակայն ներկայացված չեն ֆինանսական գնահատականները):Նկատի ունենալով, որ ինչպես ՀՀ 2021 թվականի պետական բյուջեով, այնպես էլ ՀՀ 2022-2024 թվականների պետական միջնաժամկետ ծախսերի ծրագրով Նախագծերով նախատեսվող փոփոխությունների համար միջոցներ նախատեսված չեն, Նախագծերի ընդունման դեպքում լրացուցիչ ծախսերը կմնան առանց ֆինանսական ապահովման:Բացի այդ, ներկայացված չեն դրամական վճարների չափերի վերաբերյալ հիմնավորումները, առաջարկվող փոփոխությունների ազդեցությունը վերջնական արդյունքային ցուցանիշների վրա: Միաժամանակ, առաջարկում ենք առաջնորդվել ՀՀ վարչապետի պաշտոնակատար Նիկոլ Փաշինյանի մոտ հունիսի 30-ին կայացած խորհրդակցության NՎ/54-2021 արձանագրության 6-րդ կետով տրված հանձնարարականով՝ ընդունել ի գիտություն, որ *առաջիկա ժամանակահատվածում անհրաժեշտ է խուսափել ընթացիկ ծախսերի ծավալի մեծացմանը հանգեցնող պարտավորություններ ստանձնելուց և դրա հնարավորությանն անդրադառնալ միայն տնտեսական աճի առաջանցիկ տեմպեր գրանցելու դեպքում*: | **Ընդունվել է** |
| **3. Ֆինանսների նախարարություն** |  **30.08.2021 թ.** |
| **№ 01/8-3/13562-2021** |
| Քննարկելով Ձեր 18.08.2021 թվականի N01/31.2/17938-2021 գրությամբ ներկայացված՝ «Հայաստանի Հանրապետության կառավարության 2020 թվականի հուլիսի 2-ի N1096-Ն որոշման մեջ փոփոխություն կատարելու մասին», «Հայաստանի Հանրապետության կառավարության 2015 թվականի օգոստոսի 13-ի N925-Ն որոշման մեջ փոփոխություններ կատարելու մասին» և «Հայաստանի Հանրապետության կառավարության 2015 թվականի նոյեմբերի 5-ի N1282-Ն որոշման մեջ փոփոխություն կատարելու մասին» ՀՀ կառավարության որոշման նախագծերի լրամշակված տարբերակները (այսուհետ Նախագծեր), հայտնում ենք հետևյալը.Համաձայն Նախագծերին կից ներկայացված ֆինանսական գնահատականների՝ Նախագծերի ընդունման պարագայում ՀՀ պետական բյուջեից կպահանջվի լրացուցիչ շուրջ **537.0 մլն դրամ**:Ներկայացված չեն դրամական վճարների չափերի վերաբերյալ հիմնավորումները, առաջարկվող փոփոխությունների ազդեցությունը վերջնական արդյունքային ցուցանիշների վրա, ինչի վերաբերյալ հայտնել ենք մեր 16.08.2021 թվականի N01/8-3/12913-2021 գրությամբ:Միաժամանակ հայտնում ենք, որ ծրագրային բյուջետավորման սկզբունքների համաձայն՝ ՀՀ պետական բյուջեում յուրաքանչյուր միջոցառում պետք է բխի ՀՀ կառավարության ծրագրով և գործող այլ ռազմավարական փաստաթղթերով սահմանված ՀՀ կառավարության քաղաքականության նպատակներից և թիրախներից: Մինչդեռ ներկայացված չէ Նախագծերի կապը ՀՀ կառավարության ծրագրով և այլ ռազմավարական փաստաթղթերով սահմանված քաղաքականության նպատակների և թիրախների հետ: | **Ընդունվել է մասնակի:**Առաջարկվող փոփոխության ազդեցությունը վերջնական արդյունքային ցուցանիշի վրա ներկայացված է, ներկայացված չէր կապը ռազմավարական փաստաթղթերի հետ, ինչը շտկվել է: |